CELEX: 32014D0176
Language: mt
Date: 2014-03-27 00:00:00
Title: 2014/176/UE: Deċiżjoni ta’ Implimentazzjoni tal-Kummissjoni tas- 27 ta’ Marzu 2014 dwar kontribuzzjoni finanzjarja tal-Unjoni għal pjan ta’ kontroll ikkoordinat sabiex tiġi stabbilita l-prevalenza ta’ prattiki qarrieqa fil-kummerċjalizzazzjoni ta’ ċerti oġġetti tal-ikel (notifikata bid-dokument C(2014) 1912)

29.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 95/39
            
         DEĊIŻJONI TA’ IMPLIMENTAZZJONI TAL-KUMMISSJONI
   tas-27 ta’ Marzu 2014
   dwar kontribuzzjoni finanzjarja tal-Unjoni għal pjan ta’ kontroll ikkoordinat sabiex tiġi stabbilita l-prevalenza ta’ prattiki qarrieqa fil-kummerċjalizzazzjoni ta’ ċerti oġġetti tal-ikel
   (notifikata bid-dokument C(2014) 1912)
   (2014/176/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (1), u b’mod partikulari l-Artikolu 66 tiegħu,
   Billi:
   
               (1)
            
            
               Ir-Rakkomandazzjoni tal-Kummissjoni 2014/180/UE (2) tipprevedi ċiklu ieħor ta’ kontrolli kkoordinati li għandhom jitwettqu mill-Istati Membri sabiex tiġi stabbilita l-okkorrenza kontinwa ta’ prattiki qarrieqa fil-kummerċjalizzazzjoni ta’ ċerti oġġetti tal-ikel.
            
         
               (2)
            
            
               Sabiex tiffaċilita l-implimentazzjoni bla xkiel u malajr ta’ dan il-pjan, l-Unjoni għandha tagħti appoġġ finanzjarju lill-Istati Membri li jwettqu l-kontrolli uffiċjali previsti fir-Rakkomandazzjoni tal-Kummissjoni.
            
         
               (3)
            
            
               Abbażi tal-kalkoli li saru wara l-ewwel ċiklu ta’ testijiet, huwa stmat li l-ispejjeż biex jitwettqu t-testijiet tad-DNA biex jiġi stabbilit jekk hemmx laħam taż-żwiemel fl-ikel imqiegħed fis-suq u/jew ittikkettat bħala ikel li fih iċ-ċanga huma ta’ EUR 120 għal kull test. Ir-rata standard ta’ kofinanzjament tal-Unjoni għall-pjanijiet ta’ kontroll ikkoordinati hija ta’ 50 %.
            
         
               (4)
            
            
               Iċ-ċentru għar-riċerka agronomika msejjaħ “Centre Wallon de Recherches agronomiques (CRA-W)”, li jinsab f’Gembloux fil-Belġju, bħalissa għandu l-istatus ta’ laboratorju ta’ referenza tal-Unjoni Ewropea għat-testijiet li huma l-iktar rilevanti għal dan il-pjan ta’ kontroll ikkoordinat. Il-Kummissjoni talbet l-għajnuna ta’ dan iċ-ċentru sabiex jiġi armonizzat il-metodu tat-testijiet użat f’dan il-pjan ta’ kontroll ikkoordinat. Dan huwa kompitu addizzjonali, li mhux inkluż fil-programm ta’ ħidma eżistenti ta’ dan iċ-ċentru bħala laboratorju ta’ referenza tal-Unjoni Ewropea. Huwa stmat li l-ispiża ta’ dan il-kompitu addizzjonali hija ta’ mhux aktar minn EUR 20 000, u l-Kummissjoni għandha tagħti kumpens għal 100 % ta’ din l-ispiża.
            
         
               (5)
            
            
               Skont l-Artikolu 84 tar-Regolament (UE, Euratom) Nru 966/2012 tal-Parlament Ewropew u tal-Kunsill (3) (ir-Regolament Finanzjarju) u l-Artikolu 94 tar-Regolament ta’ Delega tal-Kummissjoni (UE) Nru 1268/2012 (4), l-impenn ta’ nfiq mill-baġit tal-Unjoni għandu jiġi preċedut minn deċiżjoni ta’ finanzjament li tistabbilixxi l-elementi essenzjali tal-azzjoni li tinvolvi nfiq mill-baġit u li tiġi adottata mill-istituzzjoni jew mill-awtoritajiet li jkunu ngħataw is-setgħa jagħmlu dan mill-istituzzjoni. Għandhom jiġu stabbiliti l-kriterji tal-eliġibbiltà.
            
         
               (6)
            
            
               Il-kontribuzzjoni finanzjarja tal-Unjoni għandha tingħata bil-kundizzjoni li jkunu twettqu t-testijiet u l-analiżi u li l-awtoritajiet kompetenti jibagħtu t-tagħrif neċessarju kollu fil-limiti taż-żmien stipulati f’din id-Deċiżjoni. Għal raġunijiet ta’ effiċjenza amministrattiva, l-infiq kollu ppreżentat biex tingħata kontribuzzjoni finanzjarja mill-Unjoni għalih għandu jingħata f’euro. Għandha tiġi stabbilita r-rata tal-kambju għall-infiq mogħti f’munita li ma tkunx l-euro,
            
         ADOTTAT DIN ID-DEĊIŻJONI:
   Artikolu 1
   Suġġett
   1.   L-Unjoni għandha tikkontribwixxi għall-ispejjeż li l-Istati Membri jagħmlu biex japplikaw il-pjan ta’ kontroll ikkoordinat imsemmi fir-Rakkomandazzjoni 2014/180/UE (minn hawn ‘il quddiem imsejħa “r-Rakkomandazzjoni tal-Kummissjoni”), b’ammont massimu totali ta’ EUR 145 440.
   2.   L-Unjoni għandha tikkontribwixxi għall-ispejjeż li ċ-ċentru għar-riċerka agronomika msejjaħ “Centre Wallon de Recherches agronomiques (CRA-W)”, li jinsab f’Gembloux fil-Belġju, jagħmel biex jikkalibra u jikkoordina l-metodu tat-testijiet għal speċi tal-annimali li ma jkunux iddikjarati fil-laħam u fil-prodotti tal-laħam, b’ammont massimu totali ta’ EUR 20 000.
   3.   L-ispejjeż imsemmija fil-paragrafi 1 u 2 għandhom jiġu ffinanzjati mill-intestatura baġitarja bin-numru 17.0403.
   Artikolu 2
   Spejjeż eliġibbli għall-Istati Membri
   1.   Il-kontribuzzjoni tal-Unjoni msemmija fl-Artikolu 1(1) għandha tingħata bħala rimborż ta’ 50 % mill-ispejjeż tat-testijiet imwettqin mill-awtoritajiet kompetenti biex jimplimentaw il-pjan ta’ kontroll imsemmi fil-punt 1 tar-Rakkomandazzjoni tal-Kummissjoni.
   2.   Il-kontribuzzjoni tal-Unjoni ma tistax taqbeż:
   
               (a)
            
            
               ammont medju ta’ EUR 60 għal kull test;
            
         
               (b)
            
            
               l-ammonti indikati fl-Anness I.
            
         3.   L-ispejjeż indikati fl-Anness II biss għandhom ikunu eliġibbli għall-kontribuzzjoni.
   Artikolu 3
   Spejjeż eliġibbli għaċ-ċentru msejjaħ “Centre Wallon de Recherches agronomiques (CRA-W)”, li jinsab f’Gembloux fil-Belġju
   1.   Il-kontribuzzjoni tal-Unjoni msemmija fl-Artikolu 1(2) għandha tingħata bħala rimborż ta’ 100 % mill-ispejjeż tal-kompiti marbutin mal-kalibrazzjoni u l-koordinazzjoni tal-metodu tat-testijiet użat fil-pjan ta’ kontroll ikkoordinat imsemmi fir-Rakkomandazzjoni tal-Kummissjoni.
   2.   Huma eliġibbli l-ispejjeż li ġejjin:
   
               (a)
            
            
               l-ispejjeż tal-persunal li jkun assenjat, b’mod speċifiku u għalkollox jew parzjalment, biex iwettaq il-kompiti fil-bini tal-laboratorju; l-ispejjeż huma limitati għall-pagi reali, flimkien mal-kontribuzzjonijiet tas-sigurtà soċjali u ma’ spejjeż statutorji oħrajn li huma inklużi fir-rimunerazzjoni;
            
         
               (b)
            
            
               l-ispejjeż tal-oġġetti tal-konsum marbutin mat-tħejjija tal-kampjuni standard;
            
         
               (c)
            
            
               l-ispejjeż tat-trasport;
            
         
               (d)
            
            
               l-ispejjeż ġenerali li jammontaw għal 7 % tal-għadd totali tal-ispejjeż imsemmija fil-punti (a), (b) u (c).
            
         3.   Għandu jintbagħat rapport dwar l-ispejjeż sal-31 ta’ Awwissu 2014, fil-format mogħti fl-Anness IV ta’ din id-Deċiżjoni.
   Artikolu 4
   Regoli tal-eliġibbiltà
   1.   Il-kontribuzzjoni tal-Unjoni msemmija fl-Artikolu 1(1) għandha tingħata bil-kundizzjonijiet li ġejjin:
   
               (a)
            
            
               it-testijiet iridu jkunu saru skont il-kundizzjonijiet mogħtija fir-Rakkomandazzjoni tal-Kummissjoni;
            
         
               (b)
            
            
               l-Istati Membri jridu jkunu taw lill-Kummissjoni r-rapport imsemmi fir-Rakkomandazzjoni tal-Kummissjoni sal-iskadenza msemmija f’dik ir-Rakkomandazzjoni;
            
         
               (c)
            
            
               sal-31 ta’ Awwissu 2014, l-Istati Membri jridu jkunu taw lill-Kummissjoni, f’forma elettronika, rapport finanzjarju fil-format stipulat fl-Anness III ta’ din id-Deċiżjoni.
            
         2.   Il-Kummissjoni tista’ tnaqqas l-ammont tal-kontribuzzjoni msemmi fl-Artikolu 1 f’każijiet fejn ma jitħarsux il-kundizzjonijiet imsemmija fil-paragrafu 1, filwaqt li tqis in-natura u l-gravità tan-nuqqas ta’ konformità u t-telf finanzjarju potenzjali għall-Unjoni.
   3.   Fuq talba tal-Kummissjoni, l-Istati Membri għandhom jagħtuha prova dokumentarja tal-ispejjeż li jkunu għamlu, li għalihom ikunu qed jitolbu rimborż skont l-Artikolu 2.
   Artikolu 5
   Munita u rata tal-kambju
   1.   L-infiq kollu ppreżentat mill-Istati Membri biex tingħata kontribuzzjoni finanzjarja mill-Unjoni għalih għandu jingħata f’euro u la għandu jinkludi t-taxxa fuq il-valur miżjud u lanqas m’għandu jinkludi xi taxxa oħra.
   2.   F’każ li l-infiq ta’ Stat Membru jkun f’munita li ma tkunx l-euro, l-Istat Membru kkonċernat għandu jaqleb dak l-ammont f’euro billi juża l-aħħar rata tal-kambju stabbilita mill-Bank Ċentrali Ewropew qabel l-ewwel jum tax-xahar li fih l-Istat Membru jressaq l-applikazzjoni tiegħu.
   Artikolu 6
   Din id-Deċiżjoni tikkostitwixxi deċiżjoni ta’ finanzjament skont it-tifsira tal-Artikolu 84 tar-Regolament Finanzjarju.
   Artikolu 7
   Din id-Deċiżjoni għandha tapplika mid-data tal-pubblikazzjoni tar-Rakkomandazzjoni tal-Kummissjoni.
   Artikolu 8
   Din id-Deċiżjoni hija indirizzata lill-Istati Membri.
   
      Magħmul fi Brussell, is-27 ta’ Marzu 2014.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 165, 30.4.2004, p. 1.
   
      (2)  Ir-Rakkomandazzjoni tal-Kummissjoni 2014/180/UE tas-27 ta’ Marzu 2014 dwar it-tieni pjan ta’ kontroll ikkoordinat sabiex tiġi stabbilita l-prevalenza ta’ prattiki qarrieqa fil-kummerċjalizzazzjoni ta’ ċerti oġġetti tal-ikel (Ara paġna 64 ta’ dan il-Ġurnal Uffiċjali).
   
      (3)  Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).
   
      (4)  Ir-Regolament ta’ Delega tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU L 362, 31.12.2012, p. 1).
   
      ANNESS I
      
         L-AMMONT MASSIMU TAL-KONTRIBUZZJONI TAL-UE MSEMMI FL-ARTIKOLU 2(2)(B)
      
      
                  Stat Membru
               
               
                  Għadd irrakkomandat tal-kampjuni
               
               
                  L-għadd tal-kampjuni estrapolati fit-tieni ċiklu (5 %)
               
               
                  Il-kontribuzzjoni massima tal-UE għal kull test
               
               
                  Il-kontribuzzjoni massima tal-UE għal kull Stat Membru
               
               
                  Il-kontribuzzjoni TOTALI tal-UE
               
            
                  Franza, il-Ġermanja, l-Italja, ir-Renju Unit, Spanja u l-Polonja
               
               
                  150 
               
               
                  8 
               
               
                  60 
               
               
                  9 480 
               
               
                  56 880 
               
            
                  Ir-Rumanija, il-Pajjiżi l-Baxxi, il-Belġju, il-Greċja, il-Portugall, ir-Repubblika Ċeka, l-Ungerija, l-Iżvezja, l-Awstrija u l-Bulgarija
               
               
                  100 
               
               
                  5 
               
               
                  60 
               
               
                  6 300 
               
               
                  63 000 
               
            
                  Il-Litwanja, is-Slovakkja, id-Danimarka, l-Irlanda, il-Finlandja, il-Latvja u l-Kroazja
               
               
                  50 
               
               
                  3 
               
               
                  60 
               
               
                  3 180 
               
               
                  22 260 
               
            
                  Is-Slovenja, l-Estonja, Ċipru, il-Lussemburgu u Malta
               
               
                  10 
               
               
                  1 
               
               
                  60 
               
               
                  660 
               
               
                  3 300 
               
            
                  AMMONT TOTALI
               
               
                   
               
               
                   
               
               
                   
               
               
                   
               
               
                  145 440 
               
            
   
      ANNESS II
      
         L-INFIQ ELIĠIBBLI MSEMMI FL-ARTIKOLU 2(3)
      
      L-infiq eliġibbli għal kontribuzzjoni finanzjarja tal-Unjoni għat-twettiq tat-testijiet imsemmija f’din id-Deċiżjoni ta’ Implimentazzjoni għandu jkun limitat għall-ispejjeż tal-Istati Membri għall-affarijiet li ġejjin:
      
                  (a)
               
               
                  għax-xiri tal-kitts tat-testijiet, tar-reaġenti u tal-oġġetti tal-konsum kollha li jistgħu jiġu identifikati, u b’mod speċjali dawk li jintużaw biex jitwettqu t-testijiet;
               
            
                  (b)
               
               
                  għall-persunal, ikun xi jkun l-istatus tiegħu, li jkun assenjat, b’mod speċifiku u għalkollox jew parzjalment, biex iwettaq it-testijiet fil-bini tal-laboratorju; l-ispejjeż huma limitati għall-pagi reali, flimkien mal-kontribuzzjonijiet tas-sigurtà soċjali u ma’ spejjeż statutorji oħrajn li huma inklużi fir-rimunerazzjoni; u
               
            
                  (c)
               
               
                  l-ispejjeż ġenerali li jammontaw għal 7 % tal-għadd totali tal-ispejjeż imsemmija fil-punti (a) u (b), sakemm l-Istat Membru ma jkunx qed juża laboratorju kummerċjali.
               
            
   
      ANNESS III
      
         Ir-rapport finanzjarju msemmi fl-Artikolu 4(1)(c)
      
      
                  
                     DNA
                  
               
            
                  Persunal
               
               
                  Sigħat
               
               
                  Spiża fis-siegħa
               
               
                  Spiża tal-persunal
               
            
                  (1)
               
               
                  (2)
               
               
                  (3)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                  Sottototal tal-persunal
               
               
                  (5)
               
            
                  Kitts tat-testijiet, reaġenti u oġġetti tal-konsum
               
               
                  Kwantità
               
               
                  Spiża għal kull unità
               
               
                  Spiża totali
               
            
                  (6)
               
               
                  (7)
               
               
                  (8)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Sottototal tal-oġġetti tal-konsum
               
               
                  (10)
               
            
                  AMMONT TOTALI
               
               
                  
                     
               
            
                  Ammont totali, inklużi l-ispejjeż ġenerali
               
               
                  (11) × (1,07)
               
            
         
      
         Ir-rapport finanzjarju alternattiv imsemmi fl-Artikolu 4(1)(c) li għandu jintbagħat f’każ li jintuża laboratorju kummerċjali
      
      
                  Isem il-laboratorju kummerċjali
               
               
                   
               
            
                  L-għadd ta’ kampjuni li ntbagħtu lil-laboratorju
               
               
                   
               
            
                  L-għadd totali tal-fattura tal-laboratorju kummerċjali
               
               
                   
               
            
                   
               
               
                   
               
            
                   
               
               
                   
               
            
   
      ANNESS IV
      
         IR-RAPPORT FINANZJARJU MSEMMI FL-ARTIKOLU 3(3)
      
      
                  Persunal
               
            
                  Kategorija
               
               
                  Sigħat
               
               
                  Spiża fis-siegħa
               
               
                  Spiża tal-persunal
               
            
                  (1)
               
               
                  (2)
               
               
                  (3)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Oġġetti tal-konsum
               
            
                  Kategorija
               
               
                  Kwantità
               
               
                  Spiża għal kull unità
               
               
                  Spiża tal-oġġetti tal-konsum
               
            
                  (5)
               
               
                  (6)
               
               
                  (7)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Spejjeż tat-trasport
               
            
                  Speċifika
               
               
                  Kwantità
               
               
                  Spiża għal kull unità
               
               
                  Spiża tat-trasport
               
            
                  (9)
               
               
                  (10)
               
               
                  (11)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                  AMMONT TOTALI
               
               
                  
                     
               
            
                   
               
               
                   
               
               
                  AMMONT TOTALI + l-ispejjeż ġenerali